Navarra Suma talde parlamentarioari atxikitako foru parlamentari Francisco Pérez Arregui jaunak idatziz erantzuteko 10-21/PES-00329 galdera egin du. Hori dela eta, Lurraldearen Antolamenduko, Etxebizitzako, Paisaiako eta Proiektu Estrategikoetako kontseilariak honako hau jakinarazten dio:

Eskatzaileak dioenez, “*jakina da Garraioaren Hirira zama-ibilgailuak sartzen direla, bertako inongo enpresatan jomuga ez dutenak”*. Alabaina, **10-21/PEI-00773, 10-21/PEI-00947** eta **10-21/PEI-00948** informazio-eskaeren erantzunetan adierazi zen bezala, inongo enpresa publikok ez du segurtasun eta zaintza zerbitzurik egiten Garraioaren Hirian.

Beraz, EZ da jakin galderan aipatzen diren gertaeren berririk, eta kontsulta hori inori egitekotan, **1. eta 2. faseetako** jabeen erkidegoari (V71320824) eta **3. faseko** jabeen erkidegoari (H71178628) egin beharko zaie.

Hori guztia jakinarazten dizut, Nafarroako Parlamentuko Erregelamenduaren 14. artikulua betez.

Iruñean, 2021eko azaroaren 22an

Lurraldearen Antolamenduko, Etxebizitzako, Paisaiako eta Proiektu Estrategikoetako kontseilaria: José María Aierdi Fernández de Barrena